Alīta

Alīta () ir pilsēta Lietuvas dienvidos, pie Nemunas, 65 kilometrus uz dienvidiem no Kauņas un 108 kilometrus uz dienvidrietumiem no Viļņas. Rajona un Alītas pilsētas pašvaldības centrs. Pēc iedzīvotāju skaita lielākā Dzūkijas pilsēta ar 74 563 iedzīvotājiem 2009. gadā. Cēsu sadraudzības pilsēta.

Pilsētas iedzīvotāji pēc nacionālā sastāva — 94,7% lietuviešu, 2,8% krievu. Rūpniecības un tirdzniecības skola, Alītas kolēģija, tuberkulozes slimnīca, V. Kudirkas rajona centrālā slimnīca, sporta celtnes.

Alīta ir Lietuvas patriota Roma Kalantas (Romas Kalanta, 1953—1972), futbolista Židrūna Karčemarska (Žydrūnas Karčemarskas, 1983), cīkstones Živiles Raudonienes (Živilė Raudonienė, 1982) un futbolista Gintara Staučes (Gintaras Stauče, 1969) dzimtā pilsēta.

 Vēsture 

Alīta pirmoreiz minēta 1377. gadā Marburgas Vīganda hronikā. 1581. gada 15. jūnijā Stefans Batorijs Alītai piešķīra Magdeburgas tiesības. Šis datums mūsdienās ir Alītas pilsētas svētki. Pagātnē Alīta daudzkārt cietusi dažādos karos. Vairākkārtīgi to izpostījuši ugunsgrēki un citas nelaimes. Pēc Polijas dalīšanas pilsēta bija sadalīta divās daļās: Alītā I, kura iekļāvās Krievijas Impērijas sastāvā, un Alītā II Prūsijas Karalistes sastāvā. Uzvarējusi karā pret Napoleonu, Krievija visu Alītu iekļāva savā sastāvā. Tikai 1915. gadā šīs abas daļas tika apvienotas vienā pilsētā.

Pašās Otrā pasaules kara pirmajās dienās, 1941. gada 22.-23. jūnijā, Alītas apkārtnē notika liela tanku kauja.

 Iedzīvotāji 
 Iedzīvotāju skaita izmaiņas 

 Kultūra 

Pilsētas centrā ir novadpētniecības muzejs, drāmas teātris, pedagoga A. Matuša muzejs, pie tilta pār Nemunu piemineklis karavīram A. Jozapavičam. Alītas mežā ir Dziesmu ieleja un piemineklis Alītas 400. jubilejai. Pie meža arī ir Tautas vēsturiskās atmiņas muzejs, rakstnieka A. Jonīna muzejs.

 Baznīcas 

Alītā ir četras baznīcas: 
 Svēto Sargeņģeļu, celta 1830. gadā;
 Svētā Kazimira;
 Svētā Ludviga, celta 1524. gadā;
 Svētās Marijas Kristiešu Palīdzības, visjaunākā pilsētas baznīca, kura sākta celt 1991 gadā.

 Sports 
 Pilsētā bāzēta Lietuvas Pirmās līgas čempionātā spēlējoša futbola komanda Alītas DFK "Dainava".
 Centrālais stadions.

 Sadraudzības pilsētas 
  Ostrolenka, Polija
  Nestveda, Dānija
  Ročestera, Amerikas Savienotās Valstis
  Berdičiva, Ukraina
  Hoščno, Polija
  Ļida, Baltkrievija
  Sanmārtina, Argentīna
  Gižicko Polija
  Mandala, Norvēģija
  Petrozavodska, Krievija
  Suvalki, Polija
  Botkīra, Zviedrija
  Cēsis, Latvija
  Ruāna, Francija
  Opole, Polija

 Rūpniecība 

Alītas ziemeļrietumos ir rūpniecības rajons, kurā ir vairākas kompānijas — ledusskapju rūpnīca Snaigė, dzelzsbetona rūpnīca Alytaus gelžbetonis, ceļu būves uzņēmums Alkesta, komunālais uzņēmums Alytaus šiluminiai tinklai, Alytaus elektros tinklai, Alytaus tekstilė, Lietuvos žaliava, Daisotra un citas. Austrumu rūpniecības rajonā ir dzērienu rūpnīca Alita, Alytaus chemija, Alytaus Coca-cola un citas. Dienvidu rūpniecības rajonā — Astra.

 Apskates vietas 
Alītas Kazimira baznīca (Alytaus Šv. Kazimiero bažnyčia)
Alītas Ludviķa baznīca (Alytaus Šv. Liudviko bažnyčia)
Alītas Marijas Kristiešu palīdzības baznīca (Alytaus Švč. M. Marijos Krikščionių Pagalbos bažnyčia)
Alītas muzejs (Alytaus kraštotyros muziejus)
Alītas pilskalns (Alytaus piliakalnis)
Alītas Sargeņģeļu baznīca (Alytaus Šv. Angelų Sargų bažnyčia)
Alītas sinagoga (Alytaus sinagoga)
Antana Jonīna muzejs (A. Jonyno memorialinis muziejus)
Anzelma Matuta muzejs (A.Matučio memorialinis muziejus)
Baltās Rozes tilts (Baltosios rožės tiltas)
Radžūnu pilskalns (Radžiūnų piliakalnis)

 Atsauces 

 Ārējās saites 
Alītas muzejs
Antana Jonīna muzejs
Anzelma Matuta muzejs
Ledusskapju rūpnīca "Snaige"
Ceļu būves uzņēmums "Alkesta"
Dzelzsbetona rūpnīca "Alytaus gelžbetonis"
Dzērienu rūpnīca "Alita"

Kategorija:Alītas apriņķis